
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов Николов
Кмет на Община Бургас


Относно: Продажба на земя – частна общинска собственост, представляваща УПИ VІІІ, кв.13 по действащия ПУП-ПРЗ на кв.Сарафово, гр.Бургас, по реда на чл.35, ал.3 от ЗОС. 


УВАЖАЕМИ ОБЩИНСКИ СЪВЕТНИЦИ,

Община Бургас е собственик на УПИ VІІІ, целият с площ 844 кв.м, отреден „За жил. строителство“, в кв.13 по действащия ПУП-ПРЗ на кв.Сарафово, гр.Бургас, с идентификатор 07079.820.475 по одобрени КККР на гр.Бургас, съгласно Акт № 4711/26.06.2007 год. за частна общинска собственост. Същият е отписан от актовите книги за държавна собственост в полза на Община Бургас съгласно Заповед №РД-11-212/26.03.2007г. на Областен управител на Област Бургас и представлява част от бивш парцел ІІІ в бивш кв. 14 по предходен недействащ ПУП на кв.Сарафово, гр.Бургас.
		В описаният имот са изградени две жилищни сгради въз основа на следните документи: Типов Договор от 06.05.1958 г. за учредено право на строеж на А.Христов и П. Димитров, Заявление от 03.06.1981г. за отстъпване право на строеж в полза на Г. Христов за втора жилищна сграда и Нотариален Акт №31, т.VІ, д.№1794/1989г. за учредено право на строеж за второстепенна сграда в имота.
		Титуляр на правото на строеж е А. Христов. Същият е починал и съгласно удостоверение за наследници изх.№ЕД-2819/04.05.2018г., единствен наследник е Г. Христов с ЕГН *** – негов син.
Със заявление с вх. №94-01-25389/26.07.2017г., постъпило в Община Бургас, Г. Христов, с адрес: гр.Бургас, е поискал да  закупи УПИ VІІІ в кв.13 по действащия ПУП-ПРЗ на кв.Сарафово, гр. Бургас, по реда на чл.35, ал.3 от ЗОС по пазарни цени, след приспадане на притежаваното право на строеж за изградените в имота две жилищни сгради. 
	Към заявлението са представени строителни книжа: одобрен арх. проект, обяснителна записка  и ситуация с виза на сградата от 1958г; скица с виза, одобрен арх. проект, обяснителна записка и разрешение за строеж №96/24.08.1981г. за сградата, построена през 1981г., доказващи законността на изградените сгради в УПИ VІІІ в кв.13 по ПУП-ПРЗ на кв. Сарафово, гр. Бургас.
	Същите са нанесени в Кадастралната карта на гр.Бургас като сгради с идентификатори 07079.820.475.1 със ЗП- 61 кв.м. и 07079.820.475.2 със ЗП-57 кв.м.
        Съгласно изискванията на чл.41, ал.2, във връзка с  чл.22, ал.3 от ЗОС, е изготвена пазарна оценка за УПИ VІІІ, в кв.13 по ПУП-ПРЗ на кв. Сарафово, гр. Бургас, от оценител, член на КНОБ, при съобразяване с градоустройствените показатели по изготвен градоустройствен анализ, с приспадане правото на строеж на съществуващите сгради, в размер на 168 615 (сто шестдесет и осем хиляди шестстотин и петнадесет) лева, без ДДС.
        Данъчната оценка на имота, предмет на продажба е 29 624,40 (двадесет и девет хиляди шестстотин двадесет и четири лв и четиридесет ст.)  лева. 
        Имотът, предмет на исканото разпореждане, е включен в раздел ІІ „Продажби на реда на ЗОС, без търг или конкурс“, т.2.“Продажби по реда на чл.35, ал.3 от ЗОС, за които има подадени искания“ на Годишната програма за управление и разпореждане с общинска собственост за 2018г., приета от Общински съвет-Бургас.
         Ето защо, и като взех предвид Решение на комисията, назначена с моя Заповед №2710/30.09.2016г., прието с Протокол от 03.05.2018г., което възприемам изцяло, в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.35, ал.3 от Закона за общинската собственост, във връзка с чл.39, ал.1 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следното

Р  Е  Ш  Е  Н  И  Е:

[bookmark: _GoBack]          Да се продаде на Г. Христов с ЕГН *** и постоянен адрес: гр.Бургас, недвижим имот, актуван с Акт №4711/26.06.2007 год. за частна общинска собственост,  представляващ урегулиран поземлен имот (УПИ) VІІІ (осем римско), отреден за жилищно строителство, целият с площ 844 (осемстотин четиридесет и четири) кв.м., в кв.13 (тринадесет) по действащия ПУП-ПРЗ на кв. Сарафово, гр. Бургас, при граници: север- УПИ VІІ, изток- улица, юг-УПИ ІХ и запад-УПИ V, с идентификатор 07079.820.475 (нула седем нула седем девет точка осем две нула точка четири седем пет), с площ 843 (осемстотин четиридесет и три) кв.м., при съседи: имоти с идентификатори 07079.820.473, 07079.820.947, 07079.820.476 и 07079.820.474 по одобрена КК на гр.Бургас,  за сумата от 168 615 (сто шестдесет и осем хиляди шестстотин и петнадесет) лева, без ДДС.
	Приложения: Заявление с вх. №94-01-25389/26.07.2017г., Типов Договор 
от 06.05.1958г.  на  А.. Христов и  П. Димитров,      Заявление от
 03.06.1981г. за отстъпване право на строеж в полза на Г. Христов и Нотариален Акт №31, т.VІ, д.№1794/1989г., удостоверение за наследници изх.№ЕД-2819/04.05.2018г., Протокол от 03.05.2018г. на комисия, назначена със Заповед №2710/30.09.2016г. на Кмета на Община Бургас, Скица, издадена от СГКК- гр.Бургас; Комбинирани скици по стари и действащи ПУП-ПРЗ, Акт №4711/26.06.2007 год. за частна общинска собственост; Одобрен арх. проект, обяснителна записка  и ситуация с виза на сградата от 1958г; Скица с виза, одобрен арх. проект, обяснителна записка и разрешение за строеж за сградата, построена през 1981г., Удостоверение за данъчна оценка на имота, Пазарна оценка на лицензиран оценител;

